Elupaiga järjepidevuse tähtsus on ilmnenud mitmete organismirühmade puhul, mida iseloomustab ilmekalt ka asjaolu, et mõned kooslused reageerivad kasvukoha suuruse vähenemisele ajalise nihkega. Kui kasvukoha pindala väheneb, võib seal elavate liikide arvu vähenemiseks kuluda aastakümneid või rohkemgi. Selline nähtus, mida  ökoloogid nimetavad liikide väljasuremisvõlaks, võib tulevikus ohustada ka hetkel liigirikkaid pisemaid metsaeraldisi.